**อนุทินประจำสัปดาห์ที่ 2 วันที่ 26 พฤษภาคม 2556**

         ดิฉัน นางสาวฟิรดาว อาลีซู นักศึกฝึกสอนโรงเรียนดาวรุ่งวิทยา สัปดาห์นี้เป็นสัปดาห์ที่ 2 ของการเป็นครูฝึกสอน ในทุกๆเช้าดิฉันจะเดินทางให้ถึงโรงเรียนก่อนเวลา ๐๗.๓๐ น.

         สำหรับในเรื่องการสอนของดิฉันทุกอย่างก็เป็นไปด้วยดี แต่มีปัญหานิดหน่อยตรงที่คาบสอนยังไม่ลงตัว(ยังไม่ครบ 8 ชั่วโมง) แต่ทางฝ่ายหัวหน้าหมวดได้รับปากจะเร่งจัดการให้ลงตัวเอย่างเร็วที่สุด ทำให้ดิฉันคลายความกังวลไปได้บ้าง ระหว่างที่ช่วงที่ดิฉันว่างก็ได้ช่วยงานทางโรงเรียนและบางครั้งก็ตามเพื่อนนักศึกษาฝึกสอนอีกคนไปสอน ในการสอนนักเรียนทำให้เราเองต้องมีการปรับตัว ฝึกฝน มีวอนัยกับตัวเองมากยิ่งขึ้น

สำหรับวันศุกร์ทางโรงเรียนมีการจัดโครงการพัฒนาบุคลากรในหัวข้อ“กิจกรรมคุณธรรมนำชีวิต ปลูกจิตสำนึกความเป็นครู” ซึ่งนักศึกษาที่ฝึกประสบการณ์วิชาชีพครู และนักศึกษาสังเกตการสอนได้เข้าร่วมโครงการดังกล่าวของโรงเรียน โดยในช่วงเช้า08.30-10.30 ได้อบรมโดยวิทยากรคือ นายปราโมทย์ รัตนมงคล มีเนื้อหาโดยเน้นให้ครูได้รู้จักการปลูกฝังการใช้คุณธรรม จริยธรรมกับเด็กนักเรียนรวมทั้งการประพฤติปฏิบัติเพื่อเป็นตัวอย่างที่ดีให้กับนักเรียน จากนั้น10.30-12-30 แต่ละศาสนาอันได้แก่ศาสนาพุทธ คริสต์ และอิสลาม ต้องแยกย้ายเพื่อเข้าอบรมตามศาสนาของตนเอง สำหรับศาสนาอิสลาม มีหัวข้อคือ “วิถีชีวิตของมุสลิมในปัจจุบัน”

ในการฝึกสอนนักเรียนทำให้เราเองต้องมีการปรับตัว ฝึกฝน และมีวินัยกับตัวเองมากยิ่งขึ้นเพื่อให้ทำหน้าที่ของตัวเองอย่างดีที่สุด